NaiveNeuron/SloPal huggingface dataset:
V. Novotný, poslanec: (2005-03-15):
Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov, ako i náležitosti uvedené v legislatívnych pravidlách. Predložený návrh zákona je v súlade s Ústavou Slovenskej republiky, všeobecne záväznými predpismi a medzinárodnými zmluvami. Návrh zákona nemá dopad na zamestnanosť a zvýšenie počtu pracovných síl. Realizácia navrhovanej právnej úpravy zníži príjmy zdravotných poisťovní, ktoré sú súčasťou rozpočtu verejnej správy, a znížia sa výdavky štátneho rozpočtu na poistné platené štátom. Navrhuje sa zrušenie odvodovej povinnosti na zdravotné poistenie pre niektoré kategórie osôb. Súčasne sa navrhuje znovu zaviesť povinnosť platiť tieto odvody pre takzvane dobrovoľne nezamestnané osoby. Keďže vo vystúpení spravodajcu v prvom čítaní väčšinou teraz prichádza priestor pre vlastnú úvahu, dovolím si len kvantifikovať to, čo som asi pred dvoma vetami povedal, teda, že sa znížia príjmy zdravotných poisťovní. Tá kvantifikácia znamená, že vypadne príjem v celkovom objeme asi 1,2 miliardy Sk, čo považujem po zistení reformy zdravotníctva za dosť nebezpečný pokus, ako destabilizovať transformujúce sa poisťovne na akciové spoločnosti. Ako pravicový poslanec nemám problém podporovať zníženie odvodov, len aj znižovanie odvodov a znižovanie daňového zaťaženia musí reflektovať na stabilitu každého systému, v ktorom to chceme urobiť. Nechcem teraz hovoriť prázdnemu auditóriu, myslím si, že v druhom čítaní budeme mať dosť priestoru, ak sa teda tento návrh dostane do druhého čítania, ja jeho posunutie do druhého čítania nepodporím. Pokračujem teda ďalej v správe spravodajcu. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 21. februára 2005 a podľa § 71 rokovacieho poriadku Národnej rady navrhujem, aby návrh zákona prerokovali výbory: ústavnoprávny výbor, Výbor Národnej rady pre financie, rozpočet a menu, Výbor Národnej rady Slovenskej republiky pre hospodárstvo, privatizáciu a podnikanie, Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby výbory predmetný návrh zákona prerokovali v lehote do 4. mája a gestorský výbor do 6. mája 2005. Skončil som, prosím, otvorte rozpravu.
Hrnčiar, Andrej, podpredseda NR SR (2019-10-23):
Vážený pán predseda, na návrh troch poslaneckých klubov, SMER – SD, SNS a MOST – HÍD, podávam procedurálny návrh, aby body 76 (tlač 1735) o platových pomeroch, 77 (tlač 1651) o zdravotných poisťovniach, bod 78 (tlač 1700) o slobodnom prístupe k informáciám a bod 79 (tlač 1701) o zodpovednosti za škodu spôsobenú štátu navrhnuté skupinou poslancov za OĽANO boli vypustené z tejto schôdze a zaradené na ďalšiu schôdzu. Odôvodnenie. Tak ako po minulé schôdze tieto zákony mal odôvodniť v rokovacej sále pán poslanec Matovič a vždy, keď vyjdú jeho zákony po 17.00 hod., keď tu nie sú kamery a dostatok obecenstva, pán poslanec odíde z rokovacej sály a nechá prepadnúť účelovo tieto zákony tak, aby sa mu dostali na rokovanie v iný deň, keď tu budú aj kamery, aj viacej obecenstva... (Prerušenie vystúpenia časomerom.)
Pčolinský, Peter, podpredseda NR SR (2023-03-23):
Ďakujem, že, že, že, že, že... Jedna faktická. Uzatváram možnosť faktických. Pán poslanec Kuriak.
Jurinová, Erika, podpredsedníčka NR SR (2014-06-26):
Pán poslanec Frešo s reakciou na faktické poznámky.
Petrík, Simona, poslankyňa NR SR (2018-06-18):
Ďakujem veľmi pekne. Ja musím naozaj pochváliť kolegov zo SME RODINA za tento návrh, pretože je to... A všeobecne musím povedať, že množstvo vašich návrhov práve z oblasti sociálnej a špeciálne rodinnej politiky sú dobré návrhy, s ktorými ja súhlasím, a teda verím, že aj do budúcna budete takéto návrhy predkladať. Čo sa tohto návrhu týka, páči sa mi práve preto, že je v podstate, dalo by sa povedať, účelovo viazaný na konkrétnu aktivitu. Takže to úplne podčiarkujem. A ja som mala len jednu otázku a to je, že či ste tento návrh konzultovali s ministerstvom, a ak áno, že čo vám teda povedali, lebo naozaj tomuto návrhu sa nedá čo vytknúť. Nie je to ani úplne nejaký veľký, by som povedala, tlak na rozpočet, takže len taká otázka z mojej strany. Ďakujem.
Blaha, Ľuboš, podpredseda NR SR (2024-04-16):
Na vaše vystúpenie nebude už reagovať pani predklada... Nech sa páči, pán minister bude reagovať. Máte slovo.
Pellegrini, Peter, predseda NR SR (2015-03-18):
Ďakujem pekne. Dávam teraz slovo spravodajcovi, pánovi poslancovi Zajacovi, ktorého určil navrhnutý gestorský výbor. Nech sa páči.
Šeliga, Juraj, podpredseda NR SR (2020-04-07):
Ďakujem. S faktickými poznámkami traja páni poslanci. Pán poslanec Viskupič, nech sa páči.
Blanár, Juraj, podpredseda NR SR (2021-07-23):
Ďalší, pán poslanec Dušan Jarjabek, nech sa páči.
Valocký, Jozef, poslanec NR SR (2014-03-19):
Vážený pán predseda, prosím, aby ste dali hlasovať o tom, že Národná rada Slovenskej republiky sa uzniesla prerokovať predložený návrh zákona v druhom čítaní.
Zmajkovičová, Renáta, podpredsedníčka NR SR (2012-09-13):
Ďakujem, pán minister. Ďalšiu otázku položila opäť pani poslankyňa Monika Gibalová, opäť na pána ministra práce, sociálnych vecí a rodiny, pána Richtera: „Vážený pán minister, začali ste konať v zmysle § 98 a 99 zákona o sociálnych službách voči zariadeniu sociálnych služieb v Košiciach, kde zamestnanci tri dni nepostrehli smrť klientky?“ Nech sa páči, pán minister, odpoveď.
Benčík, Ján, poslanec NR SR (2022-11-08):
Ďakujem. Pán Kuffa, vy ste ma nedávno pri rozprave o podobne nezmyselnom návrhu zákona, ste sa vyjadrili na moju adresu, že podľa vás by som vzhľadom na môj vek mal mať viac rozumu. Ako vás tak dnes počúvam, je jasné, že to, čo tu aj dnes tvrdíte, je neprimerané nielen vášmu, tiež už zrelému veku, ale ani storočiu, či dokonca tisícročiu, v ktorom žijeme. Vaše tvrdenia sú zmesou či skôr gulášom stredovekých povier a moderných konšpiračných nezmyslov, ktoré nemajú nič spoločné so súčasnou mierou vedeckého poznania a konečne ani so zdravým rozumom. Aj deti majú právo dozvedieť sa v primeranom veku a primeraným, nezraňujúcim spôsobom, že všetci ľudia nie sú rovnakí, že medzi ľudskými bytosťami, či, ak chcete, božím stvorenstvom sú aj ľudia, ktorí sú trochu iní ako tí ostatní a že aj oni, hoci tvoria menšinu, majú rovnaké práva ako všetci ostatní, ktorí tvoria väčšinu, a že aj ich má Boh rád rovnako ako tých ostatných.
Grendel, Gábor, podpredseda NR SR (2021-09-22):
Vyhlasujem teraz rozpravu za skončenú. Žiada si záverečné slovo pán navrhovateľ? Nie. Pán spravodajca? Takisto nie. Prerušujem rokovanie o tomto bode programu. Teraz by sme mali pokračovať prvým čítaním o návrhu poslancov Národnej rady Slovenskej republiky Petra Pellegriniho, Matúša Šutaj Eštoka, Denisy Sakovej, Richarda Rašiho a Erika Tomáša na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov . Návrh zákona je uverejnený ako tlač 662, návrh na jeho pridelenie na prerokovanie výborom je v rozhodnutí č. 692. Dávam slovo pánovi poslancovi Matúšovi Šutaj Eštokovi, aby návrh zákona uviedol.
Nash, Natália, poslankyňa NR SR (2024-02-01):
Ďakujem pekne za slovo, pán predsedajúci. Ďakujem, kolega Hlina, za váš príspevok. Vy ste sa pýtali, že čo po sebe zanechajú a ja si myslím, že ono aj to bude interpretované dvomi spôsobmi. Podľa nás, po nich tu ostane spúšť, po nich tu ostane krajina s frustrovanými občanmi a občiankami, ale podľa nich to bude iná krajina, podľa nich to bude priateľské, prívetivé prostredie, prítulné prostredie pre zločin, pre to iné podnikanie. Jednoducho tie predstavy sú tak diametrálne odlišné, že sa nedá ani povedať, čo tu oni zanechajú. Tento návrh je nekvalitný a aj to oni dokážu pretočiť a povedať, že oni nás počúvali a priniesli sem pozmeňovák, hej, že to je, to je ďalšia, ďalšia absurdita a ďalšia, ďalší dôkaz toho, ako ďaleko sú tie, tie naše dva vesmíry. Tvária sa, že prinášajú nejaký kompromis, ale stále tvrdia, že filozofia toho návrhu ostáva, a to je tá podstata toho, že čo nám sem prinášajú. Aj ten, aj ten akože kompromisný pozmeňovák má tú istú filozofiu, a to je tá chyba. A prečo to robia? To ste jasne pomenovali v tom, keď ste ukázali na patálie podpredsedu Národnej rady, predsedu Národnej rady, jednoducho sú ľudia, ktorí majú záujem na tom, aby tento návrh im pomohol. A veľmi sa mi páčil aj váš návrh priniesť k predkladaným návrhom tie porovnania, tie benchmarky, lenže tie benchmarky opäť by boli z dvoch svetov. Tie ich benchmarky by sa porovnávali s Ruskom a s Maďarskom, a tie naše benchmarky by sa porovnávali s krajinami, od ktorých sa máme čo učiť. Ďakujem veľmi pekne.
B. Bugár, podpredseda NR SR: (2004-10-19):
(Hlasovanie.) Prítomných 134 poslancov, za 127, 1 proti, 5 sa zdržali hlasovania, 1 nehlasoval, konštatujem, že Národná rada pridelila návrh zákona výborom, určila gestorský výbor ako aj lehoty výborom na jeho prerokovanie v druhom čítaní. A ešte pristúpime k hlasovaniu o vládnom návrhu zákona, ktorým sa mení zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov. Pán poslanec Pataky ako spoločný spravodajca. Nech sa páči, môžete uvádzať jednotlivé hlasovania. Páni poslanci, kľud v rokovacej sále!
P. Hrušovský, podpredseda NR SR: (2001-12-13):
(Hlasovanie.) Prítomných je 89 poslancov, za 85, zdržali sa 2, nehlasovali 2. Uvedené body zo spoločnej správy sme schválili. P. Kanis, poslanec: Teraz budeme hlasovať spoločne o bodoch 13 až 16, gestorský výbor odporúča neschváliť.
Pellegrini, Peter, predseda NR SR (2024-02-08):
Prezentujme sa a hlasujme o bode 307 druhého pozmeňovacieho návrhu poslanca Galka. (Hlasovanie.) Prítomných 130 poslancov, za 16, proti 77, zdržalo sa 35 poslancov, 2 nehlasovali. Tento bod sme neschválili.
Hrnčiar, Andrej, podpredseda NR SR (2017-12-13):
Pán poslanec Bernaťák.
Laurenčík, Milan, podpredseda NR SR (2021-05-13):
Ďalším rečníkom, ktorý je prihlásený do rozpravy, je pán poslanec Martin Čepček, ktorému teraz odovzdávam slovo. Nech sa páči.
Fico, Robert, predseda vlády SR (2015-02-05):
Pán poslanec, ďakujem za peknú odpoveď vašu a ja vám znovu odpoviem za tou plentou alebo teda za tým priestorom, ktorý je súkromný, plne využijem svoje súkromie a budem sa rozhodovať absolútne, absolútne slobodne, tak ako každý jeden predstaviteľ a sympatizant a volič strany SMER – sociálna demokracia. Toto je o nás. To je o demokracii. (Potlesk).
Grečková, Lea, poslankyňa NR SR (2015-11-12):
Nie, 1, 3 až 14.
Danko, Andrej, podpredseda NR SR (2024-01-08):
Poslanec Hargaš.
Kadúc, Miroslav, poslanec NR SR (2015-12-15):
Ďakujem. Igor, úplne súhlasím s tvojím vystúpením, takisto ako súhlasím s predloženým návrhom zákona. Ten návrh je vecne dobrý, je tam dobrá myšlienka, v zásade nepostráda nič okrem politickej vôle. A ja tu teraz nejdem apelovať spôsobom, že však aj..., že ktokoľvek môže potrebovať v budúcnosti krv, ktorej je nedostatok. Pravidelne sa striedajú obdobia dostatku a nedostatku. A nechcem apelovať spôsobom, že veď aj teda naľavo alebo teda vládni poslanci budú potrebovať krv, či teda opoziční, ktokoľvek, celá spoločnosť, pretože toto plénum zastupuje celú našu spoločnosť. Tento návrh je ideologicky úplne neutrálny, úplne neutrálny. Zdá sa mi úplne nezmyselné ho neprerokovať v druhom čítaní len preto, že sa nám, dámy a páni, nechce ísť v januári do práce. Teda mne sa chce, ale niektorým očividne sa nechce. Dovoľte mi povedať ešte dve myšlienky. A jednou je, že dobrovoľníctvo dneska je na Slovensku prehliadané spoločnosťou. Nehovorím, že ich motivujeme peniazmi. O tom práveže nie je dobrovoľníctvo. Ale spoločnosť dneska na dobrovoľníkov úplne kašle. Nemá im ani tú elementárnu úctu im nedáva spoločnosť. A keď to nerobí spoločnosť, má to robiť štát. Štát má byť ten líder toho, ako oceniť, ako motivovať, ako pochváliť tých, ktorí pomáhajú bez rozdielu farby trička komukoľvek, kto tú krv proste potrebuje. A je mi strašne ľúto, že toto plénum aj napriek tomu, že som si vedomý, že je to politická aréna, že toto plénum sa odtrhlo od úplne bežných ľudí, od reálnych problémov ľudí, od tých, ktorí dobrovoľne a s radosťou pomáhajú ostatným. Je to obrovská škoda a čudujeme sa potom, že nás ľudia nemajú radi... (Prerušenie vystúpenia časomerom.)
Laššáková, Jana, podpredsedníčka NR SR (2014-09-18):
Chcem sa opýtať niektorého z člena vlády, či sa chce vyjadriť k vystúpeniu poslancov. Nie je tomu tak. Vyhlasujem rozpravu za skončenú, prerušujem rokovanie o tomto bode programu, hlasovať o uznesení budeme v rámci ďalších hlasovaní. Otváram bod interpelácie . Chcem vám dať do pozornosti, že podľa § 129 ods. 1, 2 zákona o rokovacom poriadku, ktorý upravuje charakter tohto ústavného inštitútu, a chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Písomne sa do bodu interpelácie prihlásili páni poslanci Mikuláš Huba, Jozef Mikloško a Alojz Hlina. Ešte raz zopakujem, Mikuláš Huba, Jozef Mikloško a Alojz Hlina. Nech sa páči, pán poslanec Huba, máte slovo.
Blanár, Juraj, podpredseda NR SR (2023-06-14):
Pán predseda Kollár, môžete reagovať na faktické poznámky.
Kadúc, Miroslav, poslanec NR SR (2014-09-12):
... ráno na ďalší deň. Rokovanie začalo o pätnástej. Lehota nemohla byť v žiadnom prípade dodržaná, pani predsedajúca. Po preverení záznamu musím konštatovať, že k žiadnemu takému schváleniu, že by sme skrátili tú lehotu alebo by tá lehota nebola, neprišlo. Domnievam sa preto, že zvolenie... (Prerušenie vystúpenia časomerom.)
P. Paška, predseda NR SR: (2007-09-19):
S faktickou poznámkou sa hlási pani poslankyňa Vaľová. Končím možnosť prihlásiť sa s faktickou poznámkou.
Hort, Milan, podpredseda NR SR (2010-11-30):
Vyhlasujem rozpravu za skončenú. Slovo v záverečnej reči má teraz pán navrhovateľ. Nech sa páči.
Pročko, Jozef, poslanec NR SR (2023-12-12):
Môžte vrátiť čas, prosím vás pekne?
Mora, Ján, poslanec NR SR (2019-09-25):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
M. Číž, podpredseda NR SR: (2006-10-19):
(Prerušenie rokovania o 17.35 hodine.) (Pokračovanie rokovania o 18.00 hodine.)
Urban, Miroslav, poslanec NR SR (2023-05-03):
Ďakujem za slovo. Ja by som to doplnil, čo spomínal kolega, nemám právnické vzdelanie, ale niektoré tie paragrafy sa mi zdajú dosť také pritiahnuté za vlasy a dajú sa rôzne interpretovať. Ja by som spomenul doplnenie, § 338 sa dopĺňa odsekom 3, ktorý znie: „Kto verejne schvaľuje trestný čin proti mieru, proti ľudskosti alebo trestný čin vojnový alebo verejne vychvaľuje pre takýto trestný čin jeho páchateľa, potrestá sa odňatím slobody na jeden až päť rokov.“ A teraz sa vás opýtam, čo si myslíte o invázii v Iraku, ktorú viedol Tony Blair a George Bush? Bol to trestný čin proti mieru? Áno, tá vojna bola na základe falošných, vymyslených indícií. A vy poviete, že áno, ja tento, túto inváziu schvaľujem. A týka sa to teda, tá odpoveď, dá sa interpretovať tak, že vychvaľujete pre takýto trestný čin páchateľov? Rozumiete? To sa dá postaviť aj do takej opačnej úlohy, opačnej role, že môžete byť vlastne aj za vaše výroky, keď niečo poviete, za váš názor politický alebo takýto môžte byť trestaný, lebo budete na jednej strane trebárs konfliktu a poviete, tento konflikt, áno, ja podporujem vojnu v Iraku. A ja vám poviem, ale to bola vojna proti, to bola vojna alebo trestný čin proti mieru. A vy akonáhle poviete svoj názor, za čo vás kritizovať človek nemôže, môže to byť trestný čin. A máte kopec ľudí, ktorí naozaj oblečú si tričko Putina a tým pádom poviete, že áno, títo ľudia vychvaľujú páchateľa trestného činu, ktorý bol proti mieru. A ak to takto pôjde do takýchto naozaj detailov, tak to môžte pozatvárať polovicu Slovenska. Ďakujem.
Antošová, Eva, poslankyňa NR SR (2018-11-27):
Áno, ďakujem pekne za slovo. Pán kolega Dostál, no najskôr sme sa pobavili pri zákone o politických stranách, keď ste rozmýšľali nad tým, či viem počítať alebo nie, ešte že nie som urážlivá. A teda beriem to celé s nadhľadom a troška aj s humorom. Pretože, pán Dostál, vy veľmi dobre viete, že ja som nenarážala na, v mojej faktickej, na to, či vy dobre počítate, ale hlavne na to, že špekulujete. A tak ako ste špekulovali na začiatku, znova špekulujete aj teraz. Prosím vás, novelu zákona, to platí aj teda pre kolegov, ktorí tu počúvajú, a chcem upozorniť, treba tú našu novelu vnímať ako prvý krok, ako štartovací krok, hej, že sme niekde na začiatku štartovacej čiary. Vy nám vždy ako opozícia vyčítate, keď predložíme zákon, že načo je to dobré? A potom zase, že je to málo. Najskôr, na čo je to dobré, potom zase je to málo. Narážam teda na tú pripomienku 49 zamestnancov. Áno, samozrejme, že radi by sme dopriali všetkým zamestnancom, aby mali nárok na rekreačné poukazy, a preto hovorím, že odniekiaľ začať musíme a je to fakt štartovacia čiara. Tak ako sme si zvykli na stravné lístky, tak ja som presvedčená, že onedlho nebude ani chýru, ani slychu o nejakých pripomienkach, čo sa týka rekreačných poukazov. A ten dopad sme si tu už viackrát povedali, ide nielen o to, že pomôžeme, že zastabilizujeme toho zamestnanca, že urobíme ho možno aj zdravším, keď pôjde na rekreáciu a keď jednoducho bude mať tú príležitosť odísť z domu na pár dní aj s rodinou a spoznávať Slovensko. Ale na druhej strane tak isto podporíme cestovný ruch a služby s týmto cestovným ruchom spojené. Čiže my sme za niečo dobré, nebojujeme proti niečomu, ale navrhujeme novelu zákona, ktorá pomôže ľuďom. Ďakujem.
Poliačik, Martin, poslanec NR SR (2018-03-26):
... zvolení. Tak môžem hovoriť aj k programovému vyhláseniu vlády (smiech v sále), ale načrtli ste tému, načrtli ste tému, ktorá je mimoriadne zaujímavá v parlamentarizme, tak chvíľku, pár sekúnd som jej chcel venovať, tak sa vrátim naspäť. Dôvod, prečo vystupujem druhýkrát, je, že táto vláda hneď na začiatku urobila vec, ktorá nám nepomáha v budovaní dobrého mena Slovenska medzi našimi medzinárodnými partnermi. Ráno o nej hovoril kolega Klus len teoreticky a medzitým sa situácia zmenila. Ráno sme čakali, ako sa zachová minister tejto staronovej vlády pán Lajčák pri iniciatíve, ktorá začala v Británii a ku ktorej sa pridalo postupne 14 ďalších členských krajín Európskej únie, kedy na základe podozrení z operácií ruských špiónov v prostredí Európskej únie sú postupne vyhosťovaní z jednotlivých členských krajín Európskej únie a takisto partnerských krajín Slovenskej republiky v NATO. A dočkali sme sa, dámy a páni, táto vláda, čo sa týka medzinárodného kreditu, vstúpila do novej éry rovnou, prorusky orientovanou nohou a na rozdiel aj od našich partnerov vo V4, na ktorých sa tak strašne odvolávame v momente, keď ide napríklad o vyhranenie sa voči postupom Únie v iných otázkach, tak tu V4 nie je stále dostatočne silný hlas, a napriek tomu, že aj Poľsko, aj Maďarsko, aj Česká republika sa pridali a vyhostili ruských špiónov zo svojich krajín, Slovensko ostáva bokom. Toto je ten príspevok k dobrému menu Slovenskej republiky. Len na jednu vec chcem upozorniť. Medzinárodné spoločenstvá nie sú budované iba na základe písaných dohôd. Medzinárodné spoločenstvá držia pokope na základe vzájomnej solidarity a podpory. (Reakcia z pléna. Zaznenie gongu. Prerušenie vystúpenia predsedajúcim.)
Krajkovič, Mikuláš, poslanec NR SR (2018-09-20):
Pozmeňujúce a doplňujúce návrhy podali poslanci Antal a poslankyňa Antošová. Poslanec Antal žiadal vyňať na osobitné hlasovanie bod 9 spoločnej správy, poslankyňa Antošová žiadala vyňať na osobitné hlasovanie body 5 a 8 spoločnej správy. Keďže od prednesenia pozmeňujúcich návrhov v rozprave neuplynulo 24 hodín, v zmysle § 83 ods. 4 rokovacieho poriadku, dajte, prosím, hlasovať o skrátení lehoty.
M. Hort, podpredseda NR SR: (2009-04-24):
O ospravedlnenie svojej neúčasti na dnešnom rokovacom dni písomne požiadali podpredsedníčka Národnej rady Slovenskej republiky pani Anna Belousovová, ďalej poslanci Národnej rady Slovenskej republiky pán Rudolf Bauer, pán Stanislav Kubánek, pán Ľuboš Micheľ, pán Rudolf Pučík, pán Ján Slota a pani Jarmila Tkáčová. Panie poslankyne, páni poslanci, predtým, ako budeme pokračovať v bodoch programu 35. schôdze, požiadam povereného overovateľa pána poslanca Pavla Džurinu, aby oznámil výsledky včerajších opakovaných tajných volieb. Najskôr prosím, pán poslanec, oznámte výsledok voľby kandidátov na sudcov disciplinárneho súdu. Nech sa páči.
Laššáková, Jana, podpredsedníčka NR SR (2013-09-17):
O tomto rozhoduje plénum, či teda schváli váš procedurálny návrh. Takže dávam o tomto návrhu hlasovať. Prezentujme sa a hlasujeme. (Hlasovanie: Prítomných 29 poslancov.) Národná rada nie je uznášaniaschopná. O vašom návrhu budeme hlasovať, keď bude Národná rada uznášaniaschopná. Nech sa páči, pán poslanec Matovič.
Paška, Pavol, predseda NR SR (2014-11-08):
Prerušujem rokovanie o tomto bode programu. Vyhlasujem desaťminútovú prestávku a budeme hlasovať. (Zaznievanie gongu.) Poprosím, vážené pani poslankyne, vážení páni poslanci, aby ste počas prestávky zaujali svoje miesta. Poprosím aj prítomných členov vlády Slovenskej republiky. (Prestávka.) (Po prestávke.)
Lančarič, Pavol, dočasne poverený minister dopravy SR (2023-06-16):
Ďakujem pekne. Vážený pán predsedajúci, vážené dámy, vážení páni, dovoľte mi z poverenia vlády Slovenskej republiky uviesť v druhom čítaní už spomenutý vládny návrh zákona. Vláda Slovenskej republiky vypracovala predložený návrh zákona s cieľom zabezpečiť úpravu niektorých ustanovení, pri ktorých z aplikačnej praxe vyplynula potreba ich doplnenia. Zároveň ale návrh zákona obsahuje aj body, ktoré reagujú na neformálne upozornenia Európskej komisie, a následne spresňuje niektoré ustanovenia zákona o elektronických komunikáciách v súvislosti s transpozíciou smernice Európskeho parlamentu a Rady 2018/1972, ktorou sa ustanovuje európsky kódex elektronických komunikácií. Boli sme oboznámení so spoločnou správou gestorského Výboru Národnej rady Slovenskej republiky pre hospodárske záležitosti a súhlasíme so všetkými pozmeňujúcimi a doplňujúcimi návrhmi uvedenými v časti IV, ktoré gestorský výbor odporúča schváliť. Ale taktiež odporúčame schváliť aj body 5, 8 a 10 spoločnej správy výborov, ktoré boli schválené ústavnoprávnym výborom. Vážené dámy, vážení páni, dovoľujem si vás týmto požiadať o podporu a schválenie tohto vládneho návrhu v druhom čítaní a následné postúpenie do tretieho čítania. Ďakujem za pozornosť.
Hort, Milan, podpredseda NR SR (2011-10-18):
Faktické poznámky evidujem dve. Uzatváram možnosť prihlásiť sa s faktickou poznámkou. Pán poslanec Ondruš a potom pán poslanec Somogyi. Nech sa páči.
Matovič, Igor, poslanec NR SR (2011-10-11):
Pán poslanec Fico, hovoríte, že stav, v akom sa vládna koalícia nachádza, za ten stav zodpovedá len sama vládna koalícia. Hovoríte, že len a len my a my a my za to zodpovedáme v prípade eurovalu. Ja si vás dovolím trochu opraviť a povedať, že sa mýlite. V prvom rade do tejto situácie sme sa dostali preto, lebo aj vy ste pokračovali v rozhodnutí predošlej vlády a dostali ste nás do spolku, síce, by som nazval, akože pekného vlaku na prvý pohľad, ale plného zhnitých jabĺk. Dostali ste nás do eurozóny, ktorú dnes len všetci musíme obhajovať, lebo, bohužiaľ, už nič iné nezostáva. Druhý dôvod, prečo tento stav dnes riešime, je nenažranosť a nedostatok dostatku našich európskych partnerov. Pýtali si od nás taký podiel na eurovale, ktorý, jeho neúmerná miera voči nášmu zavineniu, dostatočne vytočila jednu koaličnú stranu na to, aby sa postavila na zadné a povedala, že nie. Jednoducho a možno inak povedané, tretí dôvod, prečo sa nachádzame v situácii, v akej sa nachádzame, je neschopnosť a nedostatok vás osobne a vašej vlády vyrokovať v eurozóne podmienky pre Slovensko také, aby sme mohli sa dôstojne zúčastniť eurovalu. Ak vy by ste naozaj hájili záujmy Slovenskej republiky, vyjednali by ste taký podiel, ktorý by bol možno desatinou toho, a zodpovedal by naozaj našej zodpovednosti za stav, v akom sa eurozóna nachádza. Bohužiaľ, nevyjednali ste nič, len ste sklopili opätky, salutovali ste a zbabelo ste prijali to, čo vám eurozóna ponúkla.
Laurenčík, Milan, podpredseda NR SR (2022-03-18):
Na faktické poznámky bude reagovať pán poslanec Peter Cmorej. Nech sa páči.
Laššáková, Jana, podpredsedníčka NR SR (2015-05-27):
Ďakujem pekne, pán predseda. Pán spravodajca, nes..., nechce zaujať stanovisko, prerušujeme rokovanie o tomto bode programu. Ďakujem vám pekne, pán predseda, za účasť na rokovaní. A keďže je 15.00 hodina pristúpime k rokovaniu o Informácii o privatizácii Slovenských elektrární a postupe pri vypovedaní zmluvy o prevádzke Vodnej elektrárne Gabčíkovo . Materiál vlády je uverejnený ako tlač č. 1483, materiál, respektíve informáciu o privatizácii uvedie predseda vlády Robert Fico. Poprosím vás, pán predseda vlády, aby ste prišli do rokovacej miestnosti. (Chvíľu sa čaká na príchod premiéra slovenskej vlády Roberta Fica.)
Grendel, Gábor, podpredseda NR SR (2020-09-29):
Pán poslanec Herák.
P. Hrušovský, predseda NR SR: (2003-10-21):
(Hlasovanie.) Prítomných je 144 poslancov, za hlasovalo 129, proti bol 1, zdržalo sa 13, nehlasoval 1. Návrh sme schválili. Teraz poprosím pána poslanca Farkasa, aby uvádzal hlasovania k vládnemu návrhu zákona 483/2001 Z. z. o bankách. Pán poslanec, nech sa páči. A predseda výboru.
Zelník, Štefan, poslanec NR SR (2017-09-05):
Vážená pani predsedajúca, vážený pán minister, vážené panie poslankyne, vážení páni poslanci, v súlade s § 80 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona (tlač 630). Predkladám informáciu k predloženému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave uzniesla sa na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pani predsedajúca, otvorte všeobecnú rozpravu.
P. Paška, predseda NR SR: (2008-11-25):
(Hlasovanie.) 133 prítomných, 132 za, 1 sa zdržal. Návrh sme schválili.
Číž, Miroslav, podpredseda NR SR (2015-04-15):
Ďakujem, pán minister. S faktickými poznámkami poslanci Lipšic, Matovič, Galko, Novotný, Kadúc, Uhliarik, Nicholsonová, Brixi, Viskupič, Blaha, Bastrnák, Martvoň, Kuffa. Ak je to všetko, uzatváram možnosť prihlásiť sa s faktickou poznámkou. Slovo má slovo s faktickou pán poslanec Lipšic.
Blanár, Juraj, podpredseda NR SR (2021-04-01):
Pán poslanec Marek Šefčík, nech sa páči.
P. Hrušovský, podpredseda NR SR: (2002-05-29):
Páni poslanci, prosím, prezentujme sa a hlasujme o odporúčaní pána spoločného spravodajcu prerokovať návrh zákona v treťom čítaní ihneď. (Hlasovanie.) 106 prítomných, 95 za, 7 sa zdržalo, 4 nehlasovali. Návrh sme schválili. Na základe schváleného návrhu pristúpime k tretiemu čítaniu o vládnom návrhu zákona o sociálnom poistení. Otváram rozpravu o tomto bode programu. Pýtam sa pánov poslancov, či sa chce niekto prihlásiť do rozpravy ústne, keďže som nedostal žiadne písomné prihlášky: Konštatujem, že nikto. Preto vyhlasujem rozpravu o tomto bode programu za skončenú. Pristúpime k hlasovaniu o návrhu zákona ako celku s odporúčaním gestorského výboru predmetný návrh zákona so schválenými pozmeňujúcimi a doplňujúcimi návrhmi, pán poslanec Mesiarik... M. Mesiarik, poslanec: Pán podpredseda, dajte hlasovať o návrhu zákona ako o celku...
Hlina, Alojz, poslanec NR SR (2014-05-13):
Ďakujem veľmi pekne, pán predseda. Ja dávam dva návrhy na doplnenie programu a ešte raz sa prihlásim s procedurálnym návrhom, hádam to stihnem podať, tie dva návrhy. Prvý návrh chcem dať, pán minister spravodlivosti predložil do parlamentu správu o úžerníckych spoločnostiach a náraste exekučných konaní, v ktorej konštatuje, že sa používajú, citujem, tieto úžernícke praktiky. Pán minister spravodlivosti, nie mamka Pôstková, konštatuje, že v tomto štáte sa používajú úžernícke praktiky, a dokonca tam kvantifikuje aj v obrovskom množstve, v státisícoch zmlúv dokonca tam je uvedené. Pokiaľ všetci dobre vieme, úžera je trestný čin. Preto navrhujem, aby minister vnútra predložil správu do parlamentu, akým spôsobom sa polícia Slovenskej republiky vysporiadava s tým faktom, že na Slovensku došlo k enormnému nárastu úžery a úžerníckeho konania firiem a fyzických osôb. To je prvý návrh. A druhý návrh nestihnem, tak poprosím ešte jednu minútu.
P. Paška, predseda NR SR: (2008-02-05):
Faktické poznámky nie sú na vaše vystúpenie. Nech sa páči, pán poslanec Lipšic ako ďalší do rozpravy. (Reakcia z pléna.) Áno, nech sa páči, prepáčte ešte, pán poslanec. Pani navrhovateľka, prepáčte, nech sa páči. Ale s faktickou poznámkou chcete vystúpiť? (Odpoveď z pléna.) Tak s faktickou z miesta, nech sa páči, máte slovo.
Grendel, Gábor, podpredseda NR SR (2021-11-05):
Pán poslanec Szőllős, chcete reagovať na faktické poznámky? Ak áno, tak trojku vás poprosím, aby ste stlačili. Nech sa páči.
Šeliga, Juraj, podpredseda NR SR (2021-02-03):
Pre technikov: je to tlač 377 a pán poslanec Kazda. Ďakujem pekne. Vyhlasujem dve minúty prestávku a budeme rokovať ďalej v prvom čítaní o návrhu poslancov na skrátenie volebného obdobia. (Prestávka.) (Po prestávke.)
Dostál, Ondrej, poslanec NR SR (2011-10-19):
Ďakujem, pán predseda. V rozprave nevystúpil žiaden poslanec a pristúpime k hlasovaniu o pozmeňujúcich a doplňujúcich návrhoch, ktoré vyplynuli z rokovaní výborov, pán predseda, dajte, prosím, hlasovať o návrhoch, spoločne o bodoch 1 až 14 z informácie o prerokovaní vládneho návrhu zákona.
P. Hrušovský, podpredseda NR SR: (2002-01-30):
Nakoľko výbor pre európsku integráciu a zahraničný výbor do tejto chvíle nepredložil návrh na kandidátov, odporúčam, aby sme voľbu uskutočnili až po doručení návrhov z výborov pre európsku integráciu a zahraničný výbor. (Hlasy v sále.) Páni poslanci, na desať minút prerušujem rokovanie Národnej rady. (Šum v sále.) Páni poslanci, poslankyne, na žiadosť troch poslaneckých klubov zvolávam rokovanie poslaneckého grémia. Desaťminútová prestávka na rokovanie poslaneckého grémia. (Desaťminútová prestávka.)
Figeľ, Ján, podpredseda NR SR (2014-03-26):
Ďakujem pekne. Dávam teraz slovo spravodajcovi, ktorého určil navrhnutý gestorský ústavnoprávny výbor, pánovi poslancovi Gáborovi Gálovi. Nech sa páči.
Viskupič, Marián, poslanec NR SR (2023-06-20):
Pán predseda, dajte, prosím, hlasovať o tom, že Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s odvolaním výhrady Slovenskej republiky v čl. 7 ods. 2 písm. c) Dohovoru Rady Európy o praní špinavých peňazí, vyhľadávaní, zaistení a konfiškácii ziskov z trestnej činnosti a o financovaní terorizmu.
Kažimír, Peter, podpredseda vlády a minister financií SR (2013-10-17):
Ďakujem veľmi pekne. (Prerušenie vystúpenia predsedajúcou.)
Jurinová, Erika, podpredsedníčka NR SR (2014-11-10):
Ďakujeme. Pán poslanec Viskupič s procedurálnym návrhom.
Bugár, Béla, podpredseda NR SR (2017-03-22):
Pani poslankyňa bola jediná, ktorá sa prihlásila písomne do rozpravy, preto sa pýtam, či sa hlási niekto ústne. Nie. Vyhlasujem rozpravu za skončenú. Pán minister, chcete zaujať stanovisko? Nie. Pán spravodajca nie. Prerušujem rokovanie o tomto bode programu. A budeme teraz rokovať v druhom čítaní o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Maďarskom o štátnej hranici (tlač 302). Návrh odôvodní podpredseda vlády, minister vnútra Slovenskej republiky. Nech sa páči.
Bugár, Béla, podpredseda NR SR (2010-11-03):
Otváram možnosť sa prihlásiť ústne do rozpravy. Traja, štyria, končím možnosť sa prihlásiť ústne do rozpravy. Pán poslanec Maďarič, nech sa páči. Pán poslanec Číž, procedurálny návrh? (Reakcia z pléna.) Pán poslanec, nech sa páči, máte slovo.
D. Lipšic, minister spravodlivosti SR: (2003-02-27):
A ako som spomenul u pána poslanca Fica. Ja si myslím, že je prípustné kritizovať rozhodnutia súdov, či všeobecných, či ústavného, aj ich kritizovať veľmi tvrdo. Robím to aj ja a niekedy využívam opravné prostriedky, ktoré mi zveruje zákon. Ale vždy, vždy som rešpektoval súdne rozhodnutie. A mali by sme sa zhodnúť v tom, že je potrebné rešpektovať aj rozhodnutie Ústavného súdu, či predbežné, či meritórne. To je, myslím si, pre právny štát najpodstatnejšie.
B. Bugár, podpredseda NR SR: (2003-04-24):
Otváram všeobecnú rozpravu o tomto bode programu a pýtam sa, či sa hlási niekto do rozpravy ústne. Konštatujem, že nie je to tak, preto vyhlasujem všeobecnú rozpravu o tomto bode programu za skončenú. Pán spravodajca, pristúpime k hlasovaniu. L. Ladányi, poslanec: Ďakujem. Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, predseda NR SR: (2004-07-06):
Páni poslanci, nie, nehlasujeme spoločne o výboroch. O výboroch, tak ako doplnil rokovať pán poslanec Paška. (Hlasovanie.) 124 prítomných, 106 za návrh, 4 proti, 11 sa zdržalo, 3 nehlasovali. Návrh sme schválili. Prosím návrh na lehotu. P. Biroš, poslanec: Ďalej, prosím, pán predseda, aby ste dali hlasovať, aby za gestorský výbor určila hlasovaním Výbor Národnej rady Slovenskej republiky pre zdravotníctvo a že  určené výbory návrh zákona prerokujú v termíne do 27. augusta 2004 a gestorský výbor do 3. septembra 2004.
Hrnčiar, Andrej, podpredseda NR SR (2018-03-14):
Pani poslankyňa Remišová.
P. Hrušovský, predseda NR SR: (2005-06-23):
(Hlasovanie.) 143 prítomných, 140 za, 1 sa zdržal, 2 nehlasovali. Návrh uznesenia sme schválili. Prosím pána poslanca Janiša, aby z poverenia výboru pre hospodárstvo, privatizáciu a podnikanie predložil Národnej rade návrhy hlasovaní k návrhu poslanca Národnej rady Slovenskej republiky Karola Ondriaša na vydanie zákona o náprave zákonnosti vo veci prevodov majetku štátu a iných právnických osôb na iné osoby a ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov (zákon o prešetrení zákonnosti privatizácie a reštitúcie) , ktorý prerokúvame ako tlač 1176 pod poradovým číslom 29. Nech sa páči, pán poslanec.
Glváč, Martin, podpredseda NR SR (2019-06-20):
Ďakujem. Ďalšia otázka je od pána poslanca Janckulíka a je čírou náhodou od pani Zmarzlákovej, Tomáňa a ešte máme tu jedného pána Rosinu a aj sú takisto formulované. Zaujímavé, že aj tie isté slová sú použité, pán poslanec Janckulík. Nechcem teda hovoriť, že je to... Trváte na položení tejto otázky, hej? (Reakcia osloveného poslanca.) Áno, áno, ale tá istá formulácia, presne tie isté a títo ľudia vám napísali, takže okej, beriem to, nie je to žiadna obštrukcia. Takže od pána poslanca Janckulíka, píšu mu občania, pre pána ministra dopravy a výstavby Árpáda Érseka v zastúpení pána ministra Gála. „Vážený pán minister, prešiel už pomerne dlhý čas od 23. mája, kedy vám a pánovi premiérovi primátori a starostovia 39 oravských obcí doručili spolu vyše 25 000 pohľadníc od občanov, čím vyslovili nespokojnosť s neustálym posúvaním termínov s neustálym posúvaním termínov prípravy a výstavby všetkých oravských úsekov rýchlostnej cesty R3. Pani primátorku Magdalénu Zmarzlákovú a 561 občanov mesta Trstená zaujíma vaša odpoveď, ako hodláte zabrániť neustálemu posúvaniu termínov prípravy a výstavby oravských úsekov R3?“ Nech sa páči, pán minister.
Danko, Andrej, podpredseda NR SR (2023-12-19):
S faktickou pán poslanec Šimečka.
Číž, Miroslav, podpredseda NR SR (2015-09-17):
Ďakujem, pán poslanec. Pán Jozef Mihál bol prihlásený do rozpravy písomne. Teraz sa pýtam, kto sa hlási do rozpravy ústne.(Reakcie z pléna.) Dáme faktické ešte, dobre. Zaregistrujte pani poslankyňu ako žiadateľku o faktickú poznámku. Pýtam sa, chce ešte niekto vystúpiť s faktickou poznámkou, s reakciou pravdepodobne? Pani Jurinová sa ešte hlási s faktickou. Uzatváram možnosť prihlásiť sa s faktickou poznámkou. Slovo má podľa zoznamu pani Jurinová, podpredsedníčka Národnej rady.
Pfundtner, Edita, poslankyňa NR SR (2017-12-07):
V zmysle § 146 ods. 1 rokovacieho poriadku, prosím, dajte hlasovať o tom, aby Ústavnoprávny výbor Národnej rady Slovenskej republiky zaujal stanovisko k spôsobu podávania pozmeňujúcich alebo doplňujúcich návrhov v rozprave, ak tieto návrhy boli podané poslancom, ktorý vyjadril iba súhlas s podaním svojím podpisom podľa § 82 ods. 2 rokovacieho poriadku, nie je však uvedený ako navrhovateľ týchto návrhov v zmysle § 29 ods. 1 rokovacieho poriadku. Konkrétny príklad uvádzam z dnešnej rozpravy k štátnemu rozpočtu, keď pani poslankyňa Gaborčáková zrejme zabudla podať svoj pozmeňujúci návrh. Tento návrh potom odovzdala pánovi poslancovi Maroszovi, ktorý to v pléne predniesol. Pán poslanec Marosz však nie je navrhovateľ, nemá teda dispozičné právo a nemôže cudzí pozmeňujúci návrh ani podávať, ani zobrať späť.
Hrušovský, Pavol, podpredseda NR SR (2011-09-07):
Poprosím pána ministra Jurzycu... (Ruch v sále.) Pán podpredseda, chcete ho nahradiť ako navrhovateľ? Poprosím panie poslankyne, pánov poslancov, aby skončili diskusné fóra, venovali pozornosť téme, o ktorej rokujeme, ktorú nielen ja, ale, predpokladám, aj všetci považujeme za mimoriadne dôležitú. Poprosím pána ministra Jurzycu, aby ako navrhovateľ za vládu Slovenskej republiky zaujal miesto pre navrhovateľov, pána poslanca Poliačika, aby ako spravodajca zaujal miesto pre spravodajcov. Pána poslanca Zajaca žiadam, aby ako ďalší rečník prihlásený do rozpravy sa ujal slova a vystúpil.
Laurenčík, Milan, podpredseda NR SR (2021-02-24):
Ďalšiu faktickú poznámku má pripravenú pán poslanec Marian Kotleba. Nech sa páči.
Schlosár, Rastislav, poslanec NR SR (2018-02-14):
Ja chcem poďakovať kolegom za faktické poznámky a vy, pán poslanec Klus, vy ste dneska nejaký, mám taký pocit, že indisponovaný, lebo ja som nehovoril v rozprave o migrantoch ako o nejakom všeobecnom celku, hovoril som o ilegálnych migrantoch, ktorí nás naozaj nemôžu obohatiť už len z princípu, pretože keď sú ilegálni, tak sú to migranti, ktorí nerešpektujú naše zákony a nerešpektujú to, že sú tu isté pravidlá, ktoré musia dodržiavať, aby sem mohli na naše územie prísť a aby tu mohli zotrvať. A pokiaľ ide o nejakú finančnú stránku toho, že títo migranti ilegálni by skončili vo väzeniach. Viete, keby väzenia neboli ako nejaké hoteli, ako je tomu dnes, ale boli by naozajstným väzeniami, tak v tom prípade by bolo dosť peňazí na to, aby, aby tam títo migranti boli umiestnení, pretože by si museli svoj pobyt vo väzení riadne odpracovať, a nie ako je to dnes, kde len poberajú, kde ich vlastne živíme z našich daní, hoci sú to kriminálnici.
Figeľ, Ján, podpredseda NR SR (2015-10-06):
Ďakujem pekne. Otváram všeobecnú rozpravu. Písomne som dostal jednu prihlášku, a to za klub Kresťanskodemokratického hnutia od Pavla Zajaca. Takže pán Pavol Zajac má teraz slovo.
Grendel, Gábor, podpredseda NR SR (2023-06-27):
Teraz vystúpi s procedurálnym návrhom pán poslanec Milan Vetrák.
Matovič, Igor, podpredseda vlády a minister financií SR (2021-12-07):
Vážený pán predseda, kolegyne, kolegovia, dovoľte, aby som uviedol vládny návrh zákona, ktorým sa mení a dopĺňa zákon o finančnej kontrole, audite a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákona. Ďakujem pekne.
Miškov, Juraj, poslanec NR SR (2014-01-28):
Ďakujem veľmi pekne, pán predseda. Vážené dámy, vážení páni, Slovensko sa kontinuálne prepadáva vo všetkých najvýznamnejších rebríčkoch, ktoré vyhodnocujú kvalitu podmienok pre podnikanie, či už je to rebríček Doing Business Svetovej banky, rebríček globálnej konkurencieschopnosti Svetového ekonomického fóra alebo rebríček ekonomickej slobody. Podľa najnovšieho rebríčka Bloomberg, v ktorom je porovnávaných 21 krajín regiónu východnej Európy a centrálnej Ázie, skončilo Slovensko na chvoste pred krajinami, ako je Kazachstan či Bielorusko. Napriek silnej kritike opozície, odbornej verejnosti, zamestnávateľov ste prijali desiatky noviel zákonov, ktoré rozvrátili podnikateľské prostredie, preto žiadam doplniť program rokovania 29. schôdze Národnej rady Slovenskej republiky o nasledujúci bod: Správa ministra hospodárstva Slovenskej republiky o stave podnikateľského prostredia vrátane vyhodnotenia dopadu zmien a prílev priamych zahraničných investícií a tvorbu nových pracovných miest spoločne s návrhom okamžitých opatrení na zastavenie ďalšieho prepadu konkurencieschopnosti Slovenska. Ďakujem.
Hrnčiar, Andrej, podpredseda NR SR (2018-05-15):
Štyri faktické poznámky. Pán poslanec Mazurek.
Jurinová, Erika, podpredsedníčka NR SR (2015-03-11):
Ďakujeme, pán poslanec. Sú dve faktické poznámky. Ja by som teda dala ešte doznieť tieto faktické poznámky. Nech sa páči, pán poslanec Huba.
Zmajkovičová, Renáta, podpredsedníčka NR SR (2013-10-16):
S faktickými poznámkami sa hlásia štyria poslanci. Uzatváram možnosť prihlásiť sa s faktickou poznámkou. Pán poslanec Simon.
Burian, Jozef, poslanec NR SR (2010-07-08):
Sľubujem. (Potlesk.)
Cigániková, Jana, poslankyňa NR SR (2020-05-15):
Kristián, veľmi dobrý príhovor, až ma donútil sem prísť z kancelárie, kde teda to počúvam. Chcem teda povedať, že aj poslanci SAS sú tu, a pani komisárku počúvajú, a takisto chcem veľmi pekne poďakovať za vašu prácu, ja už som to urobila aj na zdravotníckom výbore, aj za tú správu, ktorá je naozaj obsiahla a plná konkrétnych návrhov na riešenia ťažkých situácii ľudí. Čo sa týka k tomu obsahu, no čo si budeme hovoriť, presne tak ako ste, ako ste hovorili, pán kolega, presne takto to je, veď nakoniec, keď už sa bavíme o tom, že o nejakom alibizme, alebo ako to nazvať, tak takisto Kotlebovci veľmi radi hovorili o tom, ako treba vrátiť príspevok štátu politickým stranám, a potom si kúpili pekný barák a nechali si z toho vyplácať plat. Tak je to proste asi ich DNA, nemyslím si, že sa tým musíme zaťažovať a kaziť výsledky práce pani komisárky. Skôr jej poďme pomáhať, aby sa to zmenilo. Ďakujem pekne.
Ďuriš Nicholsonová, Lucia, podpredsedníčka NR SR (2019-04-02):
Dobre, ukončujem prestávku. Budeme snáď pokračovať. Ale vidím, že nám zase chýbajú predkladatelia. Keď preskočíme vládny návrh zákona z rezortu školstva, lebo pani ministerka má problém prísť do parlamentu v relatívne krátkom čase a zbytočne budeme zaseknutí, ale to isté sa nám zopakuje, že tu nebudú predkladatelia, lebo teraz by sme teda mali s pani poslankyňou Shahzad, ktorá je na ceste. Pani poslankyňa Verešová, spravodajcuje to pán poslanec Matovič. Ak tu máme niekoho z výboru pre financie a rozpočet, kto by odspravodajcoval pani poslankyni Verešovej bod. No ale... Preskočíme body, už môže prísť. Vyhlasujem prestávku do 10. hodiny. (Prestávka.) (Po prestávke.)
Pčolinský, Peter, podpredseda NR SR (2023-06-15):
Pán poslanec Štefan Kuffa.
Šipoš, Michal, poslanec NR SR (2023-03-28):
Ďakujem veľmi pekne, pán predsedajúci. Musím sa trošku vydýchať. No, tak poďme na to. Vážené pani poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona tlač 1440. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 26. apríla 2023 a v gestorskom výbore do 28. apríla 2023 od prerokovania návrhu zákona v Národnej rade v prvom čítaní. Pán predsedajúci, prosím, otvorte všeobecnú rozpravu.
Muňko, Dušan, poslanec NR SR (2010-08-05):
Pán podpredseda vlády, ja som vám pripravil, odovzdal zoznam zmien, ktoré požaduje Sociálna poisťovňa. To je prvá vec. Druhá vec, pán podpredseda, neviem, či si uvedomujete, že ja som riaditeľ verejnoprávnej inštitúcie a vy ma verejne vydierate. Vydierali ste to cez – keby ste ma boli zavolali a medzi štyrmi očami povedali, že, pán riaditeľ, mám túto predstavu, bol by som aj ja ináč konal. Vy ste ma vydierali verejne cez televíziu. Neviem, či si uvedomujete dôsledky toho celého, ale dúfam, že keď si ich neuvedomujete, tak si to prejednajte s právnikom. Ja môžem robiť len v Sociálnej poisťovni to, čo mi dovolí správny fond. Ja mám v správnom fonde 3,5 %, dnes 2,9, podľa toho, aký je výber. Vlani som ušetril 33 mil. eur, čiže zhruba miliardu, nič som nekupoval, za mojej éry boli podpísané tri zmluvy. Všetky zmluvy, ktoré sú tam podpísané z hľadiska výpočtovej techniky a sú tam desaťročné počítače, idú od roku 1992 a 2003, gro je podpísané Knitlom, takže by som vás poprosil, keby ste si našli čas, sadli si ako predseda dozornej rady a pozreli sa na tieto veci. To je moje stanovisko k veciam. A pokiaľ sa týka, ak máte iné riešenie, pokiaľ sa týka dotovať prvý pilier, ktoré tu hovoríte, v celej Európskej únii, pokiaľ sa týka aj nemocenské poistenie, z hľadiska poistenia, je povinné. Vy zavádzate veci a som presvedčený, že podpredseda vlády Mikloš má tieto prepočty spravené, a preto vám na to nemohol pristúpiť. A nemôže vám pristúpiť ani na bonus odvodový, ani na ďalšie návrhy. Tieto veci máme všetky prakticky algoritmom tak, ako ich mala predchádzajúca vláda spravené, tak ich máme aj my. Ďakujem pekne.
Laššáková, Jana, podpredsedníčka NR SR (2013-06-25):
Pani poslankyňa Hufková, nech sa páči.
Kazda, Radovan, poslanec NR SR (2022-09-22):
Ďakujem. Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 251/2012 o energetike a o zmene a doplnení niektorých zákonov a ktorým sa mení a dopĺňa zákon 250/2012 o regulácii v sieťových odvetviach v znení neskorších predpisov (tlač 1198). Návrh zákona prerokúvame v skrátenom legislatívnom konaní. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Pán predsedajúci, otvorte, prosím, všeobecnú rozpravu.